
ĀDAŽU NOVADA PAŠVALDĪBAS DOMES KĀRTĒJAS SĒDES
PROTOKOLS
Ādažos, Ādažu novadā

2026. gada 15. jūlijā								                    Nr. 15
Sēdes sasaukšanas vieta un laiks: Stacijas ielā 5, Carnikavā, Sēžu zālē, plkst. 8.45.
[bookmark: _Hlk139358577]Kārtējā atklāta sēde sasaukta Ādažu novada pašvaldības domes 2023. gada 14. jūnija reglamenta Nr. 2 “Ādažu novada pašvaldības darba reglaments” noteiktajā kārtībā.
Sēdi vada: pašvaldības domes priekšsēdētāja vietnieks attīstības jautājumos Ģirts Dubkēvičs (P).
Sēdi protokolē: Administratīvās nodaļas vecākā referente Alise Gaile.
Sēdē piedalās 15 deputāti[footnoteRef:1]: [1:  Pašvaldības domē pavisam 15 deputāti. Deputātu piederība politiskajai partijai:
LRA - Politiskā partija "Latvijas Reģionu Apvienība"; P- PROGRESĪVIE; LPV - LATVIJA PIRMAJĀ VIETĀ; ZZS - Zaļo un Zemnieku savienība; SV, JA - SUVERĒNĀ VARA, APVIENĪBA JAUNLATVIEŠI; LZP - Latvijas Zaļā partija.] 

Kerola Dāvidsone (LRA), Arta Deniņa (piedalās attālināti izmantojot tiešsaistes videokonferences sarunu rīku), Antra Krasta (LRA), Imants Krastiņš (piedalās attālināti izmantojot tiešsaistes videokonferences sarunu rīku), Jānis Leja (LPV), Gatis Miglāns (ZZS) (piedalās attālināti izmantojot tiešsaistes videokonferences sarunu rīku), Karīna Miķelsone (LRA), Raivis Pauls (ZZS) (piedalās attālināti izmantojot tiešsaistes videokonferences sarunu rīku), Ieva Roze (LRA), Jānis Vaivads (LZP), Zintis Varts (LPV).
nepiedalās (attaisnotu iemeslu dēļ): Arnis Rozītis (LRA), Kristīne Lakševica (LRA), Karina Sprūde (SV,AJ).
Personas, kurām sēdē dots vārds:
pašvaldības Centrālās pārvaldes darbinieki: Nekustamā īpašuma nodaļas vadītāja Diāna Čūriška, Juridiskās un iepirkumu nodaļas vadītāja Everita Kāpa, Nekustamā īpašuma nodaļas nekustamā īpašuma un zemes lietošanas speciālists Vollijs Kuks, Finanšu nodaļas vadītāja Sarmīte Mūze, pašvaldības izpilddirektors Guntis Porietis, pašvaldības izpilddirektora vietniece Inga Reķe.

Citi: Pašvaldības mantas iznomāšanas un atsavināšanas komisijas priekšsēdētājs Edvīns Šēpers.

DARBA KĀRTĪBĀ:
1. Par Ādažu novada pašvaldības domes šā gada 15. jūlija kārtējās sēdes darba kārtības apstiprināšanu.
2. Par dzīvokļa īpašuma Kanāla ielā 81-3, Alderos, izsoles rezultātu apstiprināšanu.
3. Par lietošanas mērķa noteikšanu zemes vienības daļai Bukultu ielā 21, Ataros.
1.§
Par Ādažu novada pašvaldības domes šā gada 15. jūlija kārtējās sēdes darba kārtības apstiprināšanu
	(Ģirts Dubkēvičs (P))


Aicina apstiprināt Ādažu novada pašvaldības domes šā gada 15. jūlija kārtējās sēdes darba kārtību.
Atklāti balsojot, ar 12 balsīm "Par", "Pret" – nav, "Atturas" – nav, PAŠVALDĪBAS DOME NOLEMJ:
Apstiprināt Ādažu novada pašvaldības domes šā gada 15. jūlija kārtējās sēdes darba kārtību.
2.§
Par dzīvokļa īpašuma Kanāla ielā 81-3, Alderos, izsoles rezultātu apstiprināšanu
	(Edvīns Šēpers)


E. ŠĒPERS informē, ka ar Ādažu novada domes 2025. gada 27. novembra lēmumu atsavināšanai nodots dzīvokļa īpašums Kanāla ielā 81-3, Alderos. Neatkarīgais vērtētājs šā gada janvārī noteica īpašuma tirgus vērtību 25 200 euro apmērā, kas tika noteikta arī kā izsoles sākumcena. Izsole norisinājās no šā gada 5. maija līdz 4. jūnijam, tajā piedalījās viens dalībnieks, kurš ar vienu soli ieguva tiesības iegādāties īpašumu. Izsoles uzvarētājs šā gada 3. jūlijā samaksāja pilnu pirkuma maksu atbilstoši izsoles noteikumiem. 
J. VAIVADS izsaka priekšlikumu pašvaldības aģentūrai “Carnikavas komunālserviss” sagatavot informatīvu ziņojumu par pašvaldības īres un sociālajiem dzīvokļiem, ietverot informāciju par pieejamo dzīvokļu skaitu, to noslodzi, un pašvaldības iespējām operatīvi nodrošināt mājokli iedzīvotājiem, kuri nonākuši sarežģītā dzīves situācijā.
Atklāti balsojot, ar 12 balsīm "Par", "Pret" – nav, "Atturas" – nav, PAŠVALDĪBAS DOME NOLEMJ:
Pieņemt lēmumu Nr. 259 “Par dzīvokļa īpašuma Kanāla ielā 81-3, Alderos, izsoles rezultātu apstiprināšanu” un sagatavot to parakstīšanai.
3.§
Par lietošanas mērķa noteikšanu zemes vienības daļai Bukultu ielā 21, Ataros
	(Imants Krastiņš, Vollijs Kuks)


Atklāti balsojot, ar 12 balsīm "Par", "Pret" – nav, "Atturas" – nav, PAŠVALDĪBAS DOME NOLEMJ:
Pieņemt lēmumu Nr. 260 “Par lietošanas mērķa noteikšanu zemes vienības daļai Bukultu ielā 21, Ataros” un sagatavot to parakstīšanai.

Sēdi slēdz plkst. 8.52.


Pašvaldības domes priekšsēdētāja vietnieks attīstības jautājumos	                 Ģirts Dubkēvičs


Pašvaldības domes sēdes protokolētāja						 Alise Gaile

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

